Victor Pițurcă îi arată cu degetul pe șefii de la CSA Steaua: ”E mai bine că a rămas în Liga 2!”
CSA Steaua nu a obținut nici până în acest moment dreptul de a promova în Superliga României.
Victor Pițurcă a vorbit despre motivele pentru care CSA Steaua nu a făcut niciun demers pentru a primi dreptul de a promova în Superliga României.
Victor Pițurcă: ”E mai bine că Steaua a rămas în Liga 2!”
Fostul mare fotbalist susține că MapN ar trebui să se implice mai mult ca ”Militarii” să obțină dreptul de a putea evolua în primul eșalon, lucru pe care cei din Minister nu se grăbesc să îl facă.
De altfel, Pițurcă a transmis că, dacă CSA Steaua ar reuși să promoveze în prima ligă, ”Militarii” ar avea mari probleme și s-ar lupta pentru evitarea retrogradării. Din acest motiv, tehnicianul consideră că, înainte de orice, CSA ar trebui să obțină finanțare din partea unor firme private.
”Au apărut niște știri false că n-aș mai fi lângă Steaua. Steaua și în liga a patra dacă va fi, eu tot voi fi lângă Steaua.
(De ce nu se face nimic ca să poată promova echipa?) Fiindcă nu există interes din partea Ministerului. Dacă ar exista interes, Ministrul, Secretarul… sau poate nu sunt lăsați de șeful lor să se implice.
Steaua, într-un fel, poate e mai bine că a rămas în Liga 2. Steaua, dacă ar reveni în prima ligă, ar avea probleme mari. Eu îmi doresc ca Steaua, dacă revine în prima ligă, să se bată pentru campionat, să câștige campionatul, să revină în prim-planul fotbalului european. Pentru asta, trebuie investiții.
Ministerul Apărării nu poate face investiții la echipă, pentru asta trebuie să vină tot firme private. Dacă nu vin, nu ai drept să promovezi”, a spus Victor Pițurcă, conform AS.ro.
Daniel Oprița nu vrea să mai continue la CSA Steaua
Antrenorul în vârstă de 42 de ani a dezvăluit că până în momentul de față nu i-a fost propusă prelungirea, însă a ținut să puncteze faptul că oricum nu va accepta să continue dacă nu va fi sigur că echipa va avea obiectiv promovarea în prima ligă.
"Aștept să îmi termin contractul. Cinci ani (n.r. - de când e la CSA Steaua), chiar dacă trei au fost fără un obiectiv, e Steaua, sunt suporterii și ești obligat să... realizezi lucruri și să mulțumești oamenii. Sunt discuții și la Liga 2 și la Liga 1.
Dacă vor dori să continuăm și lucrurile vor fi cum trebuie și vom avea un obiectiv și un buget care să ne permită să intrăm în play-off, să ne batem pentru primele locuri, așa da, dacă nu n-aș mai vrea să continui", a spus Daniel Oprița, pentru PRO TV și SPORT.RO.
Urmăriți SPORT.RO și pe Google News